CELEX: 32021D1711
Language: hr
Date: 2021-09-23 00:00:00
Title: Odluka Komisije (EU) 2021/1711 оd 23. rujna 2021. o imenovanju članova povjerenstva koje pomaže Komisiji u odabiru kandidatâ za obavljanje dužnosti članova međunarodnih sudova za ulaganja

24.9.2021   
               
               
                  HR
               
               
                  Službeni list Europske unije
               
               
                  L 339/123
               
            
         ODLUKA KOMISIJE (EU) 2021/1711
         оd 23. rujna 2021.
         o imenovanju članova povjerenstva koje pomaže Komisiji u odabiru kandidatâ za obavljanje dužnosti članova međunarodnih sudova za ulaganja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         budući da:
         
                     (1)
                  
                  
                     Komisija je 16. prosinca 2020. donijela Odluku C(2020) 8905 final o osnivanju povjerenstva za pomoć Komisiji u odabiru kandidatâ za obavljanje dužnosti članova međunarodnih sudova za ulaganja ili drugih međunarodnih sudova („povjerenstvo”).
                  
               
                     (2)
                  
                  
                     U skladu s Odlukom C(2020) 8905 final svrha je povjerenstva osigurati rigorozan postupak odabira i najviše standarde neovisnosti, nepristranosti i stručnosti odabranih osoba.
                  
               
                     (3)
                  
                  
                     Prema članku 4. stavku 1. Odluke C(2020) 8905 final povjerenstvo bi se trebalo sastojati od četiriju članova, od kojih bi po jednog trebale predložiti Komisija, Vijeće, države članice i Europski parlament.
                  
               
                     (4)
                  
                  
                     U siječnju 2021. Komisija je objavila otvoreni poziv na podnošenje prijava za Komisijina kandidata za povjerenstvo (1). Za to su vrijeme Europski parlament, Vijeće i države članice proveli postupke odabira svojih kandidata za povjerenstvo.
                  
               
                     (5)
                  
                  
                     Predsjednik Europskog parlamenta obavijestio je 17. ožujka 2021. predsjednicu Komisije o imenima dvoje kandidata Parlamenta (m i ž) za povjerenstvo kako bi Komisija u svojoj odluci o imenovanju mogla uzeti u obzir opću rodnu ravnotežu u povjerenstvu.
                  
               
                     (6)
                  
                  
                     Komisija je 17. svibnja 2021. dovršila postupak odabira.
                  
               
                     (7)
                  
                  
                     Vijeće je 22. srpnja 2021. obavijestilo Komisiju o imenima kandidatâ Vijeća i država članica,
                  
               DONIJELA JE OVU ODLUKU:
         
            Članak 1.
            Sljedeće osobe imenuju se članovima povjerenstva osnovanog Odlukom C(2020) 8905 final:
            
                        (1)
                     
                     
                        g. Bruno SIMMA;
                     
                  
                        (2)
                     
                     
                        gđa Inge GOVAERE;
                     
                  
                        (3)
                     
                     
                        g. Jan KLABBERS;
                     
                  
                        (4)
                     
                     
                        g. Pavel ŠTURMA.
                     
                  
         
            Članak 2.
            U skladu s člankom 4. stavkom 6. Odluke C(2020) 8905 final i na temelju odabira ždrijebom:
            
                        (1)
                     
                     
                        od datuma objave ove Odluke gđa Inge GOVAERE i g. Pavel ŠTURMA imenuju se na razdoblje od šest godina koje se ne može obnavljati;
                     
                  
                        (2)
                     
                     
                        od datuma objave ove Odluke g. Bruno SIMMA i g. Jan KLABBERS imenuju se na razdoblje od devet godina koje se ne može obnavljati.
                     
                  
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 23. rujna 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  Dostupno na: https://trade.ec.europa.eu/doclib/docs/2021/january/tradoc_159356.01.2021.pdf